CELEX: 62011TN0655
Language: et
Date: 2011-12-22 00:00:00
Title: Kohtuasi T-655/11: 22. detsembril 2011 esitatud hagi — FSL jt versus komisjon

25.2.2012   
            
            
               ET
            
            
               Euroopa Liidu Teataja
            
            
               C 58/13
            
         22. detsembril 2011 esitatud hagi — FSL jt versus komisjon
   (Kohtuasi T-655/11)
   2012/C 58/25
   Kohtumenetluse keel: inglise
   
      Pooled
   
   
      Hagejad: FSL Holdings (Antwerpen, Belgia), Firma Léon Van Parys (Antwerpen, Belgia) ja Pacific Fruit Company Italy SpA (Rooma, Itaalia) (esindajad: advokaadid P. Vlaemminck ja C. Verdonck)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 12. oktoobri 2011. aasta otsuse juhtumis COMP/39482 — Eksootilised puuviljad — Banaanid, artiklid 1 ja 2;
            
         
               —
            
            
               teise võimalusena tühistada vaidlustatud otsuse artikkel 2 niivõrd, kuivõrd sellega määratakse hagejatele trahv summas 8 919 000 eurot, ning vähendada trahvi kooskõlas hagejate esitatud argumentidega Üldkohtule esitatud hagis.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et rikuti peamisi menetlusnorme ja kaitseõigust, kuna:
               
                           —
                        
                        
                           kasutati üksnes siseriikliku maksumenetluse jaoks kogutud dokumente;
                        
                     
                           —
                        
                        
                           kasutati teistest toimikutest pärit dokumente, ja
                        
                     
                           —
                        
                        
                           immuniteedi hagejat manipuleeriti ebaseaduslikult.
                        
                     
         
               2.
            
            
               Teine väide, et kostja kuritarvitas oma võimu.
            
         
               3.
            
            
               Kolmas väide, et tõendeid hinnati ebaõigesti, ning et tõendid ei olnud suutelised toetama rikkumise tuvastamist.
            
         
               4.
            
            
               Neljas väide, et rikuti nõukogu määruse (EÜ) nr 1/2003 (1) artikli 23 lõiget3 ja 2006. aasta trahvi määramise suuniseid (2), tulenevalt rikkumise tõsiduse ja kestuse ning ühtlasi ka asjaolude valest hindamisest, ning et trahvi arvutamisel rikuti diskrimineerimise keelu põhimõtet.
            
         
      (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT 2003 L 1, lk 1; ELT eriväljaanne 08/02, lk 205).
   
      (2)  Suunised määruse (EÜ) nr 1/2003 artikli 23 lõike 2 punkti a kohaselt määratavate trahvide arvutamise meetodi kohta (ELT 2006 C 210, lk 2).